Huduma ya Polisi wa Kenya

Huduma ya  Polisi wa Kenya (kwa Kiingereza: Kenya Police Service) ndiyo shirika lenye nguvu za katiba za kudumisha ufuatiliaji wa sheria na utaratibu wa umma. Huduma imegawanywa katika kanda, kaunti hadi Polisi wa Tarafa, makao makuu yakiwa katika vituo vya polisi. Wote huripoti katika Makao Makuu ya Kitaifa ya Polisi. Chuo cha Polisi wa Kenya hutawaliwa kutoka makao makuu. Polisi wa Utawala huongozwa tofauti na polisi wengine.

 Historia 
Huduma ya sasa ilianzishwa kama jeshi la polisi la wakoloni Waingereza mwaka 1907. Kutoka mwaka 1887 hadi mwaka 1902, huduma ya polisi ilikuwa inatolewa na Kampuni ya Biashara ya Afrika Mashariki. Baada ya mwaka 1902, Reli ya Kenya-Uganda ilianzisha vitengo vyake vya polisi.https://www.academia.edu/4406247/History_of_the_Police_in_Kenya_1885-1960

Kufuatia uhuru wa Kenya, maafisa kutoka Uingereza walibadilishwa kwa Wakenya.

 Muundo uliopo 
Huduma ya sasa ina vikosi vitatu ambavyo huripoti kwa Mkaguzi Mkuu wa Polisi, na ni idara ya Wizara ya Mambo ya Ndani na Uratibu wa Serikali ya Kitaifa, ambayo ni wizara katika Ofisi ya Rais. 

Kila kaunti inaongozwa na Afisa wa Polisi wa Mkoa (PPO); kila mkoa umegawanywa katika tarafa ikiongozwa na Afisa Kiongozi wa Tarafa ya Polisi (OCPD) ambaye kwa kawaida yuko katika cheo cha Naibu Kamishna wa Polisi (DCP). Tarafa za polisi zimegawanywa katika vituo vya polisi vikiongozwa na Afisa Kiongozi wa Kituo cha Polisi (OCS). Makao Makuu ya Kitaifa ya Polisi wa Kenya yako katika Vigilance House, Harambee Avenue , Nairobi. Mkaguzi mkuu ana wajibu wa kiutawala na wa kushughulikia masuala yoyote yanayogusia wafanyakazi. 
Polisi wa Kenya wana vitengo vifuatavyo"Huduma ya Polisi wa Kenya ", kenyapolice.go.ke, ilipatikana 20-03-2018.:

 Kitengo cha Polisi wa kuzuia ghasia (GSU)
 Kitengo cha Polisi wa Mifugo
 Kitengo cha Polisi wa Kusindikiza Rais
 Kitengo cha Polisi wenye Mbwa
 Idara ya Polisi wa Trafiki
 Kitengo cha Polisi wa Viwanja vya Ndege
 Kitengo cha Polisi wa Reli
 Polisi Wanahewa
 Kitengo cha Polisi wa Utalii
 Kitengo cha Polisi wa Wanadiplomasia
 Kitengo cha Polisi wa Baharini
 Kitengo cha Kitaifa cha Majanga

 Marejeo 

Jamii:Mashirika ya serikali ya Kenya